open-index/open-wikipedia-markdown huggingface dataset:
RT (τηλεοπτικό δίκτυο)

Το **RT** (πρώην **Russia Today**) είναι καλωδιακό τηλεοπτικό δίκτυο με έδρα τη Μόσχα. Έχει καταχωρηθεί ως αυτόνομη μη κερδοσκοπική οργάνωση η οποία χρηματοδοτείται από τον ομοσπονδιακό προϋπολογισμό της Ρωσίας μέσω της Ομοσπονδιακής Υπηρεσίας Τύπου και Μέσων Μαζικής Επικοινωνίας της Ρωσικής Ομοσπονδίας.

Το RT παρουσιάζει όλο το εικοσιτετράωρο δελτία ειδήσεων, ντοκιμαντέρ, talk shows και συζητήσεις, καθώς και αθλητικά και πολιτιστικά προγράμματα από τη Ρωσία και όλο τον κόσμο, με στόχο την ξένη αγορά ειδήσεων. Το σήμα του δικτύου εκπέμπεται από 22 δορυφόρους και πάνω από 230 φορείς, το οποίο επιτρέπει σε 630 εκατομμύρια ανθρώπους να παρακολουθήσουν το κανάλι σε περισσότερες από 100 χώρες. To RT America είναι διαθέσιμο σε 85 εκατομμύρια ανθρώπους στις ΗΠΑ. Το 2011 ήταν το δεύτερο σε τηλεθέαση ξένο κανάλι ειδήσεων στις ΗΠΑ μετά το BBC World News.

Το RT έχει κατηγορηθεί από κυβερνήσεις, διεθνείς οργανισμούς και μέσα ενημέρωσης ότι λειτουργεί ως όργανο κρατικής προπαγάνδας της Ρωσικής Ομοσπονδίας και ότι προωθεί αφηγήσεις ευθυγραμμισμένες με την εξωτερική πολιτική του Κρεμλίνου. Σύμφωνα με επικριτές του, το δίκτυο παρουσιάζει επιλεκτικά γεγονότα, δίνει δυσανάλογο βάρος σε απόψεις που υπονομεύουν τη Δύση και τα δημοκρατικά της θεσμικά όργανα, ενώ παράλληλα υποβαθμίζει ή αποσιωπά ζητήματα που αφορούν την εσωτερική πολιτική και κοινωνική κατάσταση στη Ρωσία.

Αναλύσεις ακαδημαϊκών και ερευνητικών κέντρων έχουν υποστηρίξει ότι το RT εφαρμόζει τεχνικές παραπληροφόρησης και αποπροσανατολισμού, όπως η προβολή αντικρουόμενων αφηγήσεων, η ενίσχυση ακραίων ή περιθωριακών φωνών και η διάδοση θεωριών συνωμοσίας, με στόχο τη διάβρωση της εμπιστοσύνης προς τα παραδοσιακά μέσα ενημέρωσης.

Το Ευρωπαϊκό Κοινοβούλιο και άλλοι θεσμικοί φορείς της Ευρωπαϊκής Ένωσης έχουν χαρακτηρίσει το RT μέρος ενός ευρύτερου μηχανισμού «πληροφοριακού πολέμου» της Ρωσίας εναντίον της Ευρωπαϊκής Ένωσης και των κρατών-μελών της.

Μετά τη ρωσική εισβολή στην Ουκρανία το 2022, η Ευρωπαϊκή Ένωση απαγόρευσε τη μετάδοση και διανομή του RT στα κράτη-μέλη της, επικαλούμενη τον ρόλο του στη διάδοση προπαγάνδας που δικαιολογεί ή υποστηρίζει τη στρατιωτική επίθεση. Αντίστοιχοι περιορισμοί επιβλήθηκαν και από ψηφιακές πλατφόρμες, όπως το YouTube και το Facebook, οι οποίες περιόρισαν ή διέκοψαν τη διανομή του περιεχομένου του RT.

Το RT απορρίπτει τις κατηγορίες περί προπαγάνδας, υποστηρίζοντας ότι αποτελεί εναλλακτικό μέσο ενημέρωσης που αμφισβητεί τις κυρίαρχες δυτικές αφηγήσεις. Ωστόσο, η κρατική του χρηματοδότηση και η θεσμική του σύνδεση με το ρωσικό κράτος αποτελούν βασικά σημεία κριτικής ως προς την ανεξαρτησία και την αξιοπιστία του.

## Παραπομπές


## Εξωτερικοί σύνδεσμοι
*
*

Κατηγορία:Δορυφορικοί τηλεοπτικοί σταθμοί
Κατηγορία:Μέσα Μαζικής Ενημέρωσης στη Ρωσία
Κατηγορία:Τηλεοπτικοί σταθμοί στην Ολλανδία
Κατηγορία:Κρατικοί ραδιοτηλεοπτικοί σταθμοί
Κατηγορία:Οργανώσεις ρωσικής προπαγάνδας
Κάτι κουρασμένα παλικάρια

Το ***Κάτι κουρασμένα παλληκάρια*** είναι τίτλος ταινίας του ελληνικού κινηματογράφου, σε σενάριο Κώστα Πρετεντέρη και Ασημάκη Γιαλαμά και σκηνοθεσία  Ντίνου Δημόπουλου, η οποία προβλήθηκε πρώτη φορά το 1967 στους κινηματογράφους κόβοντας 382.257 εισιτήρια, ερχόμενη 13η σε σύνολο 99 ταινιών. 

## Πλοκή
Ο Ντίνος Διαμαντίδης είναι ένας καλοστεκούμενος μεσήλικας, ο οποίος αρέσκεται να τρέχει πίσω  από κάθε θηλυκό, παρά το γεγονός ότι είναι πολλά χρόνια αρραβωνιασμένος με τη γραμματέα του, Ρίτα. Όταν, μέσω ενός παλιού του φίλου, του Βούλη, γνωρίζει την εικοσάχρονη Κορίνα, ξετρελαίνεται μαζί της. Δυστυχώς όμως γι' αυτόν πρόκειται για μία σπείρα απατεώνων που σκοπό να πάρουν την περιουσία του. Τελικά, η Ρίτα με τη βοήθεια του γιατρού του Ντίνου κι ενός πρώην υπαλλήλου του θα αποκαλύψει την απάτη και ο Ντίνος αναγνωρίζοντας το λάθος του θα επιστρέψει στην αρραβωνιαστικιά του.

## Διανομή ρόλων
* Λάμπρος Κωνσταντάρας ... *Ντίνος Διαμαντίδης*
* Μπέτυ Αρβανίτη ... *Ρίτα Ζαφειρίου,* *γραμματέας, συνεταίρα και αρραβωνιαστικιά του Ντίνου*
* Διονύσης Παπαγιαννόπουλος ... *ο γιατρός Σπύρος Καρλάφτης, φίλος του Ντίνου από την εποχή της στρατιωτικής τους θητείας*
* Νόρα Βαλσάμη ... *Κορίνα Μαλτέζου, η νεαρά που ερωτεύεται ο Ντίνος*
* Μέλπω Ζαρόκωστα ... *κα Μαλτέζου, πλούσια Ελληνίδα, κάτοικος Ελβετίας*
* Χρόνης Εξαρχάκος ... *Βούλης Ζόλας (Κουνέλας), ανιματέρ σε τουριστικά θέρετρα του εξωτερικού που συχνάζουν Έλληνες*
* Άγγελος Μαυρόπουλος ... *δρ Σταματίου, γυναικολόγος - μαιευτήρας, γνωστός του γιατρού Καρλάφτη*
* Γιώργος Βελέντζας ... *γνωστός του βιομήχανου Αλεξόπουλου*
* Άρης Μαλλιαγρός ... Αργύρης *Λουμπάκης, πλούσιος Έλληνας που έκανε περιουσία στην Αφρική*
* Μαρία Μπονέλου ... *Μαρίνα Αλεξοπούλου, ανιψιά του βιομήχανου*
* Μήτση Κωνσταντάρα ... *Ιωάννα Βαλύρα, αδελφή του Ντίνου*
* Γιώργος Βρασιβανόπουλος ... *Πέτρος* *Λουμπάκης*
* Ντίνος Λύρας ... *Δημήτρης Παπαζήσης, υπάλληλος Ντίνου, μέλλων αρραβωνιαστικός της Μαρίνας*
* Ηλίας Καπετανίδης ... *ξενοδοχοϋπάλληλος*
* Νίκος Μπίνας ... *Νίκος*
* Δημήτρης Ζακυνθινός ... *ρεσεψιονίστ*
* Νικηφόρος Χαλκιάς ... *κος Δρόσος*
* Φραγκούλης Φραγκούλης ... *βιομήχανος Αλεξόπουλος, συνεργάτης του Ντίνου*
* Θεόδωρος Ζιζίκος ... *Χρήστος*
* Στράτος Παχής ... *θυρωρός*

## Παραπομπές


## Εξωτερικοί σύνδεσμοι
* Κάτι κουρασμένα παλληκάρια στο youtube.com
* Κάτι κουρασμένα παλληκάρια, www.cinegreece.com

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1967
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες σε σενάριο Ασημάκη Γιαλαμά
Κατηγορία:Ταινίες σε σενάριο Κώστα Πρετεντέρη
Κλωντ Σαπ

Ο **Κλωντ Σαπ** (Claude Chappe,1763-1805), Γάλλος στην καταγωγή, θεωρείται ο εφευρέτης του οπτικού τηλεγράφου στη νεότερη εποχή.

## Γέννηση και καταγωγή του Σαπ
Ο Κλωντ Σαπ γεννήθηκε στη Μπρυλόν στις 25-12-1763, γόνος αριστοκρατικής οικογενείας και συγκεκριμένα γιος βαρώνου. Ωστόσο, η οικογένειά του υποστήριξε τη Γαλλική Επανάσταση.

## Ο οπτικός τηλέγραφος
Ο **οπτικός τηλέγραφος** συνίστατο σε  ένα πρακτικό σύστημα τηλεπικοινωνιών. Το σύστημα αυτό προϋπέθετε την ύπαρξη σταθμών τηλεγράφου. Ο κάθε σταθμός ήταν εφοδιασμένος με ένα  σύστημα αξόνων, ελεγχομένων από σχοινιά και τροχαλίες, οι οποίοι διαμορφώνονταν με κατάλληλους χειρισμούς σε γράμματα του αλφαβήτου ή σε κωδικά σημεία. Με τηλεσκόπιο ο επόμενος σταθμός έβλεπε  το οπτικό σήμα του προηγουμένου σταθμού και το αναμετέδιδε, επαναλαμβάνοντας με το σύστημα αξόνων που διέθετε, το ίδιο οπτικό σήμα ώστε να γίνει ορατό από τον επόμενο σταθμό κ.ο.κ. 
Λόγω της ενεργούς συμμετοχής της οικογένειας του Σαπ στη Γαλλική Επανάσταση και του ότι ένας από τους τέσσερις αδελφούς του Σαπ, ο Ιγνάτιος Σαπ (Ignace Chappe, 1760–1829) , ήταν μέλος της Νομοθετικής Συνελεύσεως, η Νομοθετική Συνέλευση αποφάσισε τη σύνδεση του Παρισιού με τη Λιλ με ένα σύστημα σταθμών οπτικού τηλεγράφου.  
Το 1792 με ένα σύστημα δεκαέξι σταθμών, τοποθετημένων ανά δεκατέσσερα χιλιόμετρα,  εξασφαλίστηκε η επικοινωνία ανάμεσα στο Παρίσι και στη Λιλ. 
Το 1794 ο οπτικός τηλέγραφος μετέδωσε στα Παρίσι, μέσα σε μία (1)  ώρα, την είδηση της κυριεύσεως από τους Αυστριακούς της πόλεως Conde sur l' Escaut.     
To σύστημα αντιγράφτηκε ευρέως και από άλλα ευρωπαϊκά κράτη. 
Ο Ναπολέων Βοναπάρτης χρησιμοποίησε το σύστημα του οπτικού τηλεγράφου για να συντονίσει το γαλλικό κράτος, τις κτήσεις του και τον γαλλικό στρατό. 
Το σύστημα του οπτικού τηλεγράφου χρησιμοποιήθηκε από το Γαλλικό Κράτος μέχρι το 1846, οπότε αντικαταστάθηκε από το σύστημα του ηλεκτρικού τηλεγράφου.

## Θάνατος του Κλωντ Σαπ
Το 1805 ο Κλωντ Σαπ, σε ηλικία 42 ετών, αυτοκτόνησε πέφτοντας σε ένα πηγάδι, στο ξενοδοχείο όπου διέμενε στο Παρίσι. Οι λόγοι της αυτοκτονίας του ανάγονται σε ασθένειά του ή σε συκοφάντηση από αντιπάλους του.

## Παραπομπές


## Βιβλιογραφία
*Marc Gocel, La télégraphie aérienne, t. 1 : La Télégraphie Aérienne de A à Z, Florange, Les Presses du Tilleul, 2001
*Beyer, Rick, The Greatest Stories Never Told, A&E Television Networks / The History Channel, ISBN 0-06-001401-6

Κατηγορία:Ιστορία των τηλεπικοινωνιών
Κατηγορία:Γάλλοι εφευρέτες
Μικροί και μεγάλοι εν δράσει

Το ***Μικροί και μεγάλοι εν δράσει*** είναι ελληνική ρομαντική-κωμική ταινία, του 1963, σε παραγωγή της Αφοί Ρουσσόπουλοι, σε σενάριο Γιώργου Λαζαρίδη και σε σκηνοθεσία Ορέστη Λάσκου.

## Πλοκή

Ο Αντώνης (Λάμπρος Κωνσταντάρας) και η Μαριάννα (Μαίρη Αρώνη) είναι γονείς εν χηρεία οι οποίοι ερωτεύονται, το ίδιο ακριβώς όμως συμπτωματικά θα συμβεί και με τα παιδιά τους, την Ελίνα (Βιβέτα Τσιούνη) και τον Γιώργο (Γιώργος Πάντζας). Ο Γιώργος σπουδάζει ιατρική στο Λονδίνο, αλλά γνωρίζει τυχαία την Ελίνα σε ένα ταξίδι στο Παρίσι, όπου σπουδάζει εκείνη, και την ερωτεύεται.  Όταν το μαθαίνουν η κατάσταση περιπλέκεται, τελικά όμως οι δύο γονείς θα καταφέρουν να είναι μαζί.

## Διανομή ρόλων
* Λάμπρος Κωνσταντάρας (Αντώνης Ζορμπάς)**'
* [[Μαίρη Αρώνη]] (Μαριάννα Παπασταύρου)**'
* Βασίλης Αυλωνίτης	  (Φαίδων Καραντουλμπάνης)**'
* [[Γιώργος Πάντζας]]	 (Γιώργος Παπασταύρου)**'
* Μαρίκα Νέζερ	 (Σεκέρη)
* Βιβέτα Τσιούνη	  (Ελίνα Ζορμπά)**
* Βαγγέλης Σειληνός	  (Παύλος Ναϊδάκης)
* Ελένη Ανουσάκη	 (Αλίκη)
* Σταύρος Παράβας	 (Φίφης)
* Νάσος Κεδράκας	  (ασφαλιστής)
* Μπέτυ Μοσχονά	 (Ιουλία)

## Παραγωγή και παραλειπόμενα
Είναι η πρώτη έγχρωμη ταινία στην οποία παίζει ο Βασίλης Αυλωνίτης.  Η ταινία Τρία κορίτσια απ' το Αμέρικα γυρίστηκε επίσης έγχρωμη.

Ορισμένα από τα γυρίσματα πραγματοποιήθηκαν στο εξοχικό ξενοδοχείο Auberge στη Βαρυμπόμπη. 

Κυκλοφόρησε και με τη μορφή ντιβιντί στις 25 Μαΐου 2003. 

## Παραπομπές


## Εξωτερικοί σύνδεσμοι

* Μικροί και μεγάλοι εν δράσει, www.cinegreece.com

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1963
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ορέστη Λάσκου
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ελληνικές αισθηματικές κωμικές ταινίες
Μικρός πλανήτης

Ένας **μικρός πλανήτης** ή **πλανητοειδής** είναι αστρονομικό αντικείμενο σε άμεση τροχιά γύρω από τον Ήλιο, που δεν είναι ούτε πλανήτης, ούτε είχε ταξινομηθεί αρχικά ως κομήτης. Ο μικρός πλανήτης μπορεί να είναι Πλανήτης νάνος, Αστεροειδής, Τρωικό αντικείμενο, Κένταυρος, αντικείμενο της Ζώνης του Κάιπερ ή άλλο Μεταποσειδώνιο αντικείμενο. Μέχρι το 2013 είχαν αρχειοθετηθεί οι τροχιές 620000 μικρών πλανητών από το Κέντρο Ελασσόνων Πλανητών. Ο πρώτος μικρός πλανήτης που ανακαλύφθηκε ήταν η Δήμητρα το 1801, αν και θεωρήθηκε πλανήτης για πενήντα χρόνια. 

## Παραπομπές


## Δείτε ακόμη
*Ηλιακό σύστημα

## Εξωτερικοί σύνδεσμοι
*Minor Planet Center
Εποχή (αστρονομία)

Η **εποχή** στην αστρονομία είναι μια στιγμή στο χρόνο που χρησιμοποιείται ως σημείο αναφοράς για κάποια μεταβαλλόμενο χρονικό διάστημα μιας αστρονομικής ποσότητας, όπως οι Ουράνιες συντεταγμένες ή τα ελλειπτικά τροχιακά στοιχεία ενός ουράνιου σώματος, γιατί αυτά υπόκεινται σε διαταραχές και μεταβάλλονται με το χρόνο. Οι χρονικά μεταβαλλόμενες αστρονομικές ποσότητες μπορούν να περιλαμβάνουν, για παράδειγμα, το μέσο μήκος ή τη Μέση ανωμαλία ενός σώματος, τον κόμβο της τροχιάς του σε σχέση με ένα επίπεδο αναφοράς, την κατεύθυνση από το απόγειο και το αφήλιο της τροχιάς του, ή το μέγεθος του κύριου άξονα της τροχιάς του.

Η κύρια χρήση των αστρονομικών ποσοτήτων που καθορίζονται με αυτόν τον τρόπο είναι να υπολογίσουν άλλες σχετικές παραμέτρους της κίνησης, προκειμένου να γίνει πρόβλεψη για τις μελλοντικές θέσεις και τις ταχύτητες. Τα εργαλεία που εφαρμόζονται από τους κλάδους της Ουράνιας Μηχανικής ή το υποπεδίο μηχανική τροχιάς (για την πρόβλεψη τροχιών και θέσεων για σώματα σε κίνηση κάτω από τις βαρυτικές επιδράσεις άλλων σωμάτων) μπορεί να χρησιμοποιηθούν για τη δημιουργία ενός αστρονομικού ημερολογίου, ενός πίνακα τιμών που δίνει τις θέσεις και τις ταχύτητες αστρονομικών αντικειμένων στον ουρανό σε μια δεδομένη στιγμή ή στιγμές.

## Δείτε ακόμη
* Αστρομετρία

## Παραπομπές


## Εξωτερικοί σύνδεσμοι

*
* What is Terrestrial Time?  - U.S. Naval Observatory
* International Celestial Reference System, or ICRS  - U.S. Naval Observatory
* IERS Conventions 2003 (defines ICRS and other related standards)

Κατηγορία:Χρόνος στην αστρονομία
Κατηγορία:Ουράνιο σύστημα συντεταγμένων
Προσωρινές ονομασίες στην αστρονομία

Οι **Προσωρινές ονομασίες στην αστρονομία** είναι οι αστρονομικές συμβάσεις ονομασίας που εφαρμόζονται σε ουράνια σώματα αμέσως μετά την ανακάλυψη τους. Η προσωρινή ονομασία συνήθως αντικαθίσταται από μια μόνιμη ονομασία όταν έχει υπολογιστεί μια αξιόπιστη τροχιά. 
__TOC__

## Μικροί πλανήτες
Το υφιστάμενο σύστημα της προσωρινής ονομασίας των μικρών πλανητών (Αστεροειδής, Κένταυρος και Μεταποσειδώνιο αντικείμενο) υπάρχει από το 1925 και έχει αντικαταστήσει αρκετές προηγούμενες συμβάσεις, κάθε μια από τις οποίες καθίσταντο άνευ αντικειμένου με την αύξηση του αριθμού των ανακαλύψεων μικρών πλανητών.

Το πρώτο στοιχείο στην προσωρινή ονομασία του μικρού πλανήτη είναι το έτος της ανακάλυψης, που ακολουθείται από δύο γράμματα και προαιρετικά έναν αριθμό.

Το πρώτο γράμμα δείχνει το μισό μήνα της ανακάλυψης του αντικειμένου εντός του ίδιου έτους - «Α» αντιπροσωπεύει την ανακάλυψη στο πρώτο δεκαπενθήμερο του Ιανουαρίου, «D» είναι για το δεύτερο δεκαπενθήμερο του Φεβρουαρίου, «J» είναι το πρώτο δεκαπενθήμερο του Μαΐου (το «Ι» δεν χρησιμοποιείται) και ούτω καθεξής μέχρι το «Y» για το δεύτερο δεκαπενθήμερο του Δεκεμβρίου. Το πρώτο εξάμηνο είναι πάντα η 1η έως τη 15η του μήνα, ανεξαρτήτως του αριθμού των ημερών κατά το δεύτερο «μισό».

Το δεύτερο γράμμα και ο αριθμός υποδεικνύουν τη σειρά της ανακάλυψης μέσα σε αυτό το μισό μήνα. Ο 8ο ήσσονος σημασίας πλανήτης που ανακαλύφθηκε κατά το δεύτερο δεκαπενθήμερο του Μαρτίου 1950, για παράδειγμα, θα πρέπει να οριστεί προσωρινά 1950 FH. Αλλά δεδομένου ότι οι σύγχρονες τεχνικές αποφέρουν συνήθως πολύ περισσότερα από 25 αντικείμενα (και πάλι το «I» δεν χρησιμοποιείται) σε μισό μήνα, ένας αριθμός δείκτη επισυνάπτεται για να αναφέρει τον αριθμό των φορών που τα γράμματα εναλλάσσονται. Έτσι, ο 28ος μικρός πλανήτης που ανακαλύφθηκε το δεύτερο μισό του Μαρτίου 1950 θα είναι . Για τεχνικούς λόγους, όπως οι περιορισμοί ASCII, ο δείκτης μερικές φορές γράφεται στο ίδιο μέγεθος με τα γράμματα, έτσι θα μπορούσε να γραφτεί ως 1950 FC1. Οι δείκτες χρησιμοποιήθηκαν για πρώτη φορά το 1926 για τον . 

Μια ιδιοσυγκρασία αυτού του συστήματος είναι ότι το δεύτερο γράμμα παρατίθεται πριν από τον αριθμό, ακόμη και αν το δεύτερο γράμμα θεωρείται «λιγότερο σημαντικό». Αυτό έρχεται σε αντίθεση με τα περισσότερα συστήματα αρίθμησης του κόσμου.

Αυτή η ιδιοσυγκρασία δεν φαίνεται, ωστόσο, σε ηλεκτρονικά έγγραφα, όπου ο αριθμός είναι συχνά γραμμένος πριν από το τελευταίο γράμμα. Για παράδειγμα, στις ηλεκτρονικές επικοινωνίες για μικρούς πλανήτες ο  συνήθως θα γραφτεί .

## Δείτε ακόμη
* Ονοματολογία δορυφόρων
* Ονοματολογία αστεροειδών

## Παραπομπές


* 

## Εξωτερικοί σύνδεσμοι
* New- And Old-Style Minor Planet Designations (Minor Planet Center)

*
*
*
*
Κατηγορία:Αστρονομική ονοματολογία
Κατηγορία:Δορυφόροι
*
Σαλαμάνκα (Χιλή)

Η **Σαλαμάνκα** (ισπανικά: *Salamanca*) είναι πόλη και κοινότητα στην επαρχία Τσοάπα, στην περιοχή Κοκίμπο, της Χιλής. Απέχει από το Ιγιαπέλ, το διοικητικό κέντρο της επαρχίας 30 χιλιόμετρα και βρίσκεται 316 χιλιόμετρα βόρεια του Σαντιάγο. Βρίσκεται στις βόρειες όχθες του ποταμού Τσοάπα. Ιδρύθηκε το 1844. Σύμφωνα με την απογραφή του 2002 έχει 24.494 κατοίκους από τους οποίους 12.689 ζουν στην πόλη.

Κατηγορία:Πόλεις της Χιλής
Κατηγορία:Κοινότητες της Χιλής
Δελφίν

Η λέξη **Δελφίν** μπορεί να αναφέρεται:

*Στο Δελφίνι στα αρχαία ελληνικά.
*Στον Δελφίν (αστερισμός).

## Πολεμικό Ναυτικό
*Δελφίν Ι (υποβρύχιο)
*Δελφίν ΙΙ (υποβρύχιο)
*Δελφίν ΙΙΙ (τορπιλάκατος)

## Δείτε επίσης
*Δελφίνι (αποσαφήνιση)
Ζεύγος δυνάμεων

Στη φυσική **ζεύγος δυνάμεων** καλούνται δύο δυνάμεις F και F' των οποίων η ροπή είναι ίδια προς οποιοδήποτε σημείο του επιπέδου τους.  

## Απλό ζεύγος δυνάμεων

Απλό ζεύγος δυνάμεων αποτελούν δύο δυνάμεις με ίδιο μέτρο, αντίθετη φορά και παράλληλους φορείς που απέχουν μεταξύ τους απόσταση d. 

### Ροπή ζεύγους δυνάμεων

Η ροπή ενός ζεύγους δυνάμεων  \mathbf{F_1}, \mathbf{F_2}  μέτρου F ως προς σημείο Α που απέχει  \mathbf{r_1}  από την F και  \mathbf{r_2}  από την F' είναι ίση με:

:  \tau_{(A)} = \tau_1 + \tau_2 = \| \mathbf{F_1} \times \mathbf{r_1} \| + \|\mathbf{F_2} \times \mathbf{r_2} \| = F r_1 + Fr_2 = F(r_1 + r_2) = F d

όπου  d = r_1 + r_2 

## Γραφική απεικόνιση

Έστω r το μήκος του φορέα. Η αλγεβρική τιμή της ροπής της πρώτης δύναμης ισούται με  \tau_1 (r) = Fr . Αν d η απόσταση μεταξύ των σημείων αναφοράς τότε η αλγεβρική τιμή της ροπής της δεύτερης δύναμης ισούται με  \tau_2 (r) = F (d-r) . Προσθέτοντας τις δύο συναρτήσεις λαμβάνουμε ότι  \sum \tau = F d  που είναι **σταθερό** 
## Αναφορές


Κατηγορία:Φυσικά μεγέθη
Κατηγορία:Μηχανική
Spreading the Disease

Το **Spreading the Disease** (ως Ελληνικά:**Σκόρπιζε την νόσο**) είναι το δεύτερο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Οκτώβριο του 1985 μέσω της δισκογραφικής εταιρείας "Megaforce Records".

Αυτό ήταν το πρώτο άλμπουμ των Anthrax με τον Τζόι Μπελαντόνα στα φωνητικά και τον Φρανκ Μπέλο στο μπάσο. Ανέβηκε στο # 113 του Billboard στις Ηνωμένες Πολιτείες και έγινε το πρώτο άλμπουμ του συγκροτήματος που κατάφερε να μπει στα τσαρτ.

Οι Anthrax γύρισαν βίντεο κλιπ για το τραγούδι "*Madhouse*", το οποίο απορρίφθηκε από το τηλεοπτικό δίκτυο "MTV" λόγω του ότι θεωρήθηκε προσβλητικό για άτομα με νοητικά προβλήματα.

## Τραγούδια
1. **A.I.R.** *(Belladonna, Spitz, Ian, Bello, Benante)* - 5:45
2. **Lone Justice** *(Belladonna, Spitz, Ian, Bello, Benante)* - 4:36
3. **Madhouse** *(Belladonna, Spitz, Ian, Bello, Benante)* - 4:19
4. **S.S.C./Stand or Fall** *(Belladonna, Spitz, Ian, Bello, Benante)* - 4:08
5. **The Enemy** *(Belladonna, Spitz, Ian, Bello, Benante)* - 5:25
6. **Aftershock** *(Belladonna, Spitz, Ian, Bello, Benante)* - 4:28
7. **Armed and Dangerous** *(Turbin, Ian, Lilker)* - 5:43
8. **Medusa** *(Belladonna, Spitz, Ian, Bello, Benante, Zazula)* - 4:44
9. **Gung-Ho** *(Turbin, Ian, Lilker)* - 4:34

## Θέσεις τσαρτ
***Spreading the Disease*** *(άλμπουμ)*

***Επίσημη κυκλοφορία: [[30 Οκτωβρίου]] [[1985]]***

## Τα μέλη του συγκροτήματος
Το "*Spreading the Disease*" ηχογραφήθηκε από τους εξής μουσικούς:

* Τζόι Μπελαντόνα - φωνητικά
* Νταν Σπιτζ - κιθάρα
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα

## Πηγές
* Allmusic review
* Encyclopaedia Metallum review
* Metal Storm review
* Αμερικάνικα τσαρτ

Κατηγορία:Άλμπουμ του 1985
Κατηγορία:Άλμπουμ των Anthrax
Βαρ (ποταμός)

Ο **Βαρ** (γαλλ. και οξιτ. *Var*, λατ. *Varus*) είναι ένας παράλιος ποταμός της νοτιοανατολικής Γαλλίας που χύνεται στη Μεσόγειο Θάλασσα έχοντας διατρέξει δύο νομούς, τις Αλπ-ντε-Ωτ-Προβάνς και στο μεγαλύτερο μήκος του τις Αλπ-Μαριτίμ, στην περιοχή Προβηγκία-Άλπεις-Κυανή Ακτή. Αποτελεί, παράλληλα, τη μοναδική περίπτωση στη Γαλλία, όπου ένας ποταμός δεν περνά από τον νομό στον οποίο έχει δώσει το όνομα του (βλ. Βαρ). Η ονομασία *Βαρ* προέρχεται από τη λιγυρική λέξη που σημαίνει *ποταμός*. Πηγάζει κοντά στο Κολ ντε λα Καγιόλ (2.326 μ.) στις Αλπ Μαριτίμ και ρέει νοτιοανατολικά κυρίως για 114 χιλιόμετρα, ώσπου χύνεται στη Μεσόγειο μεταξύ της Νις και του Σαιν-Λωράν-ντυ-Βαρ. Διατρέχει τους ακόλουθους νομούς και πόλεις:
* Αλπ-Μαριτίμ: Γκιγιώμ
* Αλπ-ντε-Ωτ-Προβάνς: Εντρεβώ
* Αλπ-Μαριτίμ: Πυζέ-Τενιέ, Καρός, Σαιν-Λωράν-ντυ-Βαρ

## Εξωτερικοί σύνδεσμοι
* 

Κατηγορία:Ποταμοί της Γαλλίας
Καρακορούμ

thumb|250px|Αεροφωτογραφία του παγετώνα Μπαλτόρο στα κεντρικά Καρακορούμ. Διακρίνονται οι κορυφές Γκασερμπρούμ Ι και ΙΙ, οι οποίες έχουν ύψος μεγαλύτερο από 8.000 μέτρα
Τα όρη **Καρακορούμ** είναι μεγάλη οροσειρά στα σύνορα Πακιστάν, Ινδίας και Κίνας, στη νότια κεντρική Ασία. Η οροσειρά βρίσκεται ανάμεσα στην οροσειρά Κουνλούν στα βορειοανατολικά, το οροπέδιο του Θιβέτ στα ανατολικά, τα Ιμαλάια στα νοτιοανατολικά, την κοιλάδα του Ινδού στα νότια, το Χίντου Κους στα δυτικά και το Παμίρ στα βόρεια. Έχουν μήκος περίπου 500 χιλιόμετρα. Στη σύγχρονη εποχή την οροσειρά διασχίζει ο ομώνυμος αυτοκινητόδρομος ο οποίος συνδέει το Πακιστάν με τη Κίνα.

Στα Καρακορούμ βρίσκεται η μεγαλύτερη συγκέντρωση κορυφών υψηλότερων από 8.000 μέτρα στη γη,  συμπεριλαμβανομένου του Κ2, της δεύτερης ψηλότερης στη γη, με ύψος 8.611 μέτρα. Επίσης η οροσειρά είναι η περιοχή στη γη με τους περισσότερους παγετώνες εκτός των πολικών περιοχών. Ο παγετώνας Σιάτσεν με μήκος 70 χιλιόμετρα και ο παγετώνας Μπιάφο με μήκος 63 χιλιόμετρα είναι ο δεύτερος και τρίτος μακρύτερος παγετώνας έξω από τις πολικές περιοχές. Ο μεγαλύτερος όσον αφορά την έκταση είναι ο παγετώνας Μπαλτόρο. Σε αντίθεση με τους παγετώνες στον υπόλοιπο κόσμο, οι παγετώνες στα Καρακορούμ συνολικά έχουν αυξήσει ελαφρώς τη μάζα τους την τελευταία δεκαετία, αν και κάποιοι έχουν συρρικνωθεί.

## Υψηλότερες κορυφές

Οι υψηλότερες κορυφές της οροσειράς είναι:
* K2 —  μ.
* Γκασερμπρούμ Α΄ —  μ.
* Μπρόουντ Πικ —  μ.
* Γκασερμπρούμ Β΄ —  μ.
* Γκασερμπρούμ Γ΄ —  μ.
* Γκασερμπρούμ Δ΄ —  μ.
* Ντισταγκίλ Σαρ —  μ.
* Κουνγιάνγκ Κχις —  μ.
* Μασερμπρούμ —  μ.
* Μπατούρα Α΄ —  μ.
* Ρακαπόσι Α΄ —  μ.
* Μπατούρα Β΄ —  μ.
* Κανγιούτ Σαρ —  μ.
* Σαλτόρο Κάνγκρι —  μ.
* Μπατούρα Γ΄ —  μ.
* Σάζερ Κάνγκρι —  μ.
* Τσογκολίσα —  μ.
* Πάσου Σαρ —  μ.
* Μαλουμπίτινγκ —  μ.
* Σία Κάνγκρι —  μ.
* K12 —  μ.
* Γκιλ Μπρουμ —  μ.
* Χάραμος Πικ —  μ.
* Ούλταρ Πικ —  μ.
* Μόμχιλ Σαρ —  μ.
* Μπάιντα Μπρακ —  μ.
* Μπαλτιστάν Πικ —  μ.
* Πύργος Μούζταγκ —  μ.
* Ντιράν —  μ.
* Γκασερμπρούμ Ε΄ —  μ.

Η πλειονότητα των υψηλότερων κορυφών βρίσκεται στο Γκιλγκίτ Μπαλτιστάν. Το Μπαλτιστάν έχει πάνω από 100 βουνοκορφές που υπερβαίνουν τα  μ. από τη στάθμη της θάλασσας.

### ''K''-ονόματα

* K1: Μασερμπρούμ
* K2
* K3: Μπρόουντ Πικ
* K4: Γκασερμπρούμ Β΄
* K5: Γκασερμπρούμ Α΄I
* K6: Κορυφη Μπαλτιστάν
* K7: Κορυφή 6.934 μ κοντά στην Κοιλάδα Τσαρακούζα
* K9: περ. 7.000 μ. κορυφή κοντά στους Πύργους Τράνγκο
* K10: Σαλτόρο Κάνγκρι Α΄
* K11: Σαλτόρο Κάνγκρι Β΄
* K12: δευτερεύουσα κορυφή του Σαλτόρο Κάνγκρι
* K22: Σάζερ Κάνγκρι Α΄

## Παραπομπές



Κατηγορία:Οροσειρές της Κίνας
Κατηγορία:Οροσειρές του Πακιστάν
Κατηγορία:Οροσειρές της Ινδίας
Τι 30... Τι 40... Τι 50...

Το ***Τι 30... Τι 40... Τι 50...*** είναι μια ελληνική κωμική ταινία του 1972, σε σκηνοθεσία Κώστα Καραγιάννη. Το σενάριο το έγραψαν ο Ασημάκης Γιαλαμάς και ο Κώστας Πρετεντέρης. Η παραγωγή έγινε από την Καραγιάννης - Καρατζόπουλος. Πρωταγωνιστεί ο Λάμπρος Κωνσταντάρας.

## Πλοκή

Ένας επιχειρηματίας παλαιών αρχών, ο Ζάχος Φωκιανός, αντιπαθεί καθετί νέο. Η νεαρή γραμματέας του, η Τέτα, τον έχει ερωτευτεί αλλά φοβούμενη την αντίδρασή του, διστάζει να του ομολογήσει τα συναισθήματά της. Όταν όμως ο Ζάχος αντιληφθεί τι συμβαίνει (κι αφού ξεπεράσει το αρχικό σοκ), αλλάζει γνώμη και συνειδητοποιεί ότι κι αυτός τρέφει αισθήματα για τη νεαρή κοπέλα.

## Διανομή ρόλων
* Λάμπρος Κωνσταντάρας ως Ζάχος Φωκιανός**'
* [[Ρίκα Διαλυνά]] ως Ναταλία Μαργαρίτη**'
* Έλια Καλλιγεράκη ως Τέτα Μαργαρίτη**'
* [[Γιώργος Μοσχίδης]] ως Βίκτωρ Καλλινίκος
* [[Μήτση Κωνσταντάρα]] ως Χρυσάνθη
* Πάνος Βέλιας ως Φίλιππας Καριώτης
* [[Βάσος Ανδριανός]] ως Άλκης Ρενιέρης 
* [[Νέλλη Γκίνη]] ως Δόμνα**'
* Ρένα Βουτσινά ως Στέλλα
* Αντ. Μαζαράκης ως Γιώργος Μυλωνάς
* Καίτη Δελή ως Λίτσα
* Θωμάς Κωνσταντινίδης ως Τζώρτζης
* Νίκος Βερλέκης ως Φοίβος Φωκιανός**

## Παραγωγή
Η ταινία βασίζεται στο ομώνυμο θεατρικό έργο των Κώστα Πρετεντέρη και Ασημάκη Γιαλαμά . Στους τίτλους αναφέρεται ο Γιώργος Νέζος, ο οποίος όμως δεν παίζει στην ταινία.	
## Κυκλοφορία
Κυκλοφόρησε και με τη μορφή DVD στις 22 Νοεμβρίου 2010.

## Παραπομπές


## Εξωτερικοί σύνδεσμοι
*  Τι 30, Τι

40, Τι 50 στην ιστοσελίδα της εταιρείας παραγωγής

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1972
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες σε σενάριο Ασημάκη Γιαλαμά
Κατηγορία:Ταινίες σε σενάριο Κώστα Πρετεντέρη
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Καραγιάννης - Καρατζόπουλος
Έρημος Γκόμπι

μικρογραφία|250px|Η έρημος στην περιοχή της Μογγολίας
μικρογραφία|250px|Δορυφορική εικόνα της ερήμου
Η **έρημος Γκόμπι** (μογγολικά: Говь, κινεζικά: 戈壁, πινγίν: *Gēbì*) είναι μεγάλη έρημος της Ασίας. Καλύπτει τμήματα της βόρειας και βορειοδυτικής Κίνας και της νότιας Μογγολίας. Η έρημος οριοθετείται από τα όρη Αλτάι και τα λιβάδια και τις στέππες της Μογγολίας στα βόρεια, τον διάδρομο Χεχσί και το οροπέδιο του Θιβέτ στα νοτιοδυτικά, και τη βόρεια πεδιάδα της Κίνας στα νοτιοανατολικά. Η Γκόμπι είναι πιο αξιοσημείωτη ως τμήμα της μεγάλης Μογγολικής Αυτοκρατορίας και ως τόπος αρκετών σημαντικών πόλεων κατά μήκος του δρόμου του μεταξιού. Η έρημος έχει μέγιστο μήκος 1.600 χιλιόμετρα και πλάτος 800 χιλιόμετρα και καλύπτει 1.300.000 χλμ², κάτι που την κατατάσσει ως την πέμπτη μεγαλύτερη έρημο στη Γη και τη μεγαλύτερη στην Ασία.

Η έρημος αποτελείται από αρκετά διακριτές οικολογικές και γεωγραφικές περιοχές με βάση τις μεταβολές στο κλίμα και τη τοπογραφία. Μια είναι η οικοπεριοχή της στέπας της Ανατολικής ερήμου Γκόμπι, μια παλαιοαρκτική οικοπεριοχή στην έρημο και βιότοπος ξερικών θάμνων, στην οποία απαντάται η βακτριανή καμήλα και διάφορα άλλα ζώα. Η έρημος είναι αποτέλεσμα της σκιάς βροχής που δημιουργούν τα Ιμαλάια στις υγρές αέριες μάζες που έρχονται από τον Ινδικό Ωκεανό στην περιοχή της ερήμου. Καλύπτεται κυρίως από εκτεθειμένο βράχο και λιγότερο από άμμο, και μορφολογικά είναι ένα αχανές υψίπεδο σε υψόμετρο 800 ως 1000 μέτρων, με λίγα υψώματα.

## Παραπομπές



Κατηγορία:Έρημοι της Κίνας
Κατηγορία:Γεωγραφία της Μογγολίας
Γκομπι
Γκομπι
Κατηγορία:Παλαιαρκτικές οικοπεριοχές
Χατιτζέ Σουλτάνα

Η **Χατιτζέ Σουλτάν** (Οθ. Τούρκικα:خدیجه سلطان) (Τούρκικα: *Hatice Sultan*, 1496 - 1543) ήταν κόρη του σουλτάνου Σελίμ Α΄ της Οθωμανικής Αυτοκρατορίας, αδελφή του σουλτάνου Σουλεϊμάν Α΄ του Μεγαλοπρεπή και θεία του Σελίμ Β΄.

## Ζωή
Η Χατιτζέ γεννήθηκε στην Αδριανούπολη το 1496, κόρη του σουλτάνου Σελίμ Α΄ και της Αϊσέ Χαφσά Σουλτάν. Το 1518 παντρεύτηκε τον Ισκεντέρ Πασά αλλά έγινε χήρα από τον θάνατο του. Στη συνέχεια, το 1524, παντρεύτηκε τον Πάργαλη Ιμπραήμ Πασά, ο οποίος ήταν Μεγάλος Βεζίρης από το 1523, αλλά το 1536 εκτελέστηκε από τον αδελφό της, σουλτάνο Σουλεϊμάν Α΄ και η περιουσία του δημεύτηκε από το κράτος. Το ζευγάρι ζούσε στο παλάτι του στην Κωνσταντινούπολη.

Είχε αποκτήσει πέντε παιδιά αποκτήσει με τον Ιμπραήμ: τον Σουλτανζάντε Μεχμέτ, τον Σουλτανζάντε Οσμάν, την Φουλανέ Σουλτάν, την Χανίμ Σουλτάν και την Χουριτζιχάν Σουλτάν. 

Η Χατιτζέ πέθανε το 1543 σε ηλικία 47 ετών και τάφηκε στο Γιαβούζ Σελίμ Τζαμί, όπου έχουν ταφεί ο πατέρας, Σελίμ Α', η μητέρα της Αϊσέ Χαφσά Σουλτάν και οι αδελφές της, Σαχ Σουλτάν και Μπεϊχάν Σουλτάν. Υπάρχουν εικασίες ότι η Χατιτζέ αυτοκτόνησε από την στενοχώρια της για την εκτέλεση του συζύγου της Ιμπραήμ Πασά.

## Παραπομπές


## Πηγές
* "Hatice (fl. 1500–1536) - Women in World History: A Biographical Encyclopedia". Encyclopedia.com. Retrieved 2013-10-05.

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Φιλελεύθερο Κόμμα του Καναδά

Το **Φιλελεύθερο Κόμμα του Καναδά** (αγγλ. *Liberal Party of Canada*, γαλλ. *Parti libéral du Canada*) είναι ένα καναδικό φιλελεύθερο κόμμα. Είναι το παλαιότερο κόμμα του Καναδά σε ομοσπονδιακό επίπεδο. Το κόμμα παραδοσιακά τοποθετείται στο κέντρο της καναδικής πολιτικής σκηνής, αριστερά του Συντηρητικού Κόμματος και δεξιά του Νέου Δημοκρατικού Κόμματος.

Το κόμμα κυριάρχησε στην πολιτική σκηνή του Καναδά για το μεγαλύτερο μέρος του 20ου αιώνα, καθώς βρισκόταν στην κυβέρνηση για συνολικά 69 χρόνια, περισσότερο από κάθε άλλο κόμμα του ανεπτυγμένου κόσμου. Για αυτό τον λόγο, το κόμμα έχει χαρακτηριστεί ως το «φυσικό κυβερνών κόμμα» του Καναδά. Ανάμεσα στα επιτεύγματα του κόμματος στην πολιτική ζωή του Καναδά συμπεριλαμβάνονται, μεταξύ άλλων, η καθολική ιατρική περίθαλψη, το Συνταξιοδοτικό Πρόγραμμα του Καναδά, τα φοιτητικά δάνεια, η επισημοποίηση της διγλωσσίας, η πολυπολιτισμικότητα, η αναθεώρηση του Συντάγματος του Καναδά, η εδραίωση της Καναδικής Χάρτας των Δικαιωμάτων και των Ελευθεριών, το Νομοσχέδιο Σαφήνειας, και η νομιμοποίηση του γάμου ομοφυλοφίλων. Ωστόσο, τα τελευταία χρόνια, το κόμμα έχει χάσει σημαντικό μέρος της εκλογικής του δύναμης προς όφελος τόσο του Συντηρητικού Κόμματος όσο και του Νέου Δημοκρατικού Κόμματος. Στις εκλογές του 2011, το κόμμα σημείωσε το χειρότερο εκλογικό αποτέλεσμα της ιστορίας του, καθώς κέρδισε το 19% των ψήφων και 34 από τις συνολικά 308 έδρες της Καναδικής Βουλής των Κοινοτήτων, ενώ έγινε για πρώτη φορά στην ιστορία του το τρίτο μεγαλύτερο κόμμα της Βουλής.

## Παραπομπές


Κατηγορία:Καναδικά πολιτικά κόμματα
Κατηγορία:Φιλελεύθερα κόμματα
Επαρχία Γιαννιτσών

thumb|right|300px|Η Επαρχία Γιαννιτσών ήταν μία από τις τρεις επαρχίες του Νομού Πέλλας.
Η **Επαρχία Γιαννιτσών** (ή Επαρχία Πέλλης) ήταν μία από τις τρεις επαρχίες του Νομού Πέλλας. Καταλάμβανε το ανατολικό τμήμα του νομού και έδρα της επαρχίας ήταν τα Γιαννιτσά, ακι ιστορική έδρα η Πέλλα.

## Διοικητικές μεταβολές
Προσαρτήθηκε στην Ελλάδα το 1913 μετά τους Βαλκανικούς Πολέμους με την οποία τα ελληνικά σύνορα επεκτάθηκαν μέχρι τον Νέστο και τα μικρασιατικά παράλια και ενσωματώθηκαν στην Ελλάδα η Μακεδονία, τα νησιά του Βορειοανατολικού Αιγαίου, η περιοχή της Ελασσόνας και μεγάλο τμήμα της Ηπείρου. 

Από το 1914 η επαρχία εντάχθηκε στον νομό Θεσσαλονίκης, περιλαμβάνοντας αρχικά μέχρι το 1930 και την Χαλκηδόνα Θεσσαλονίκης, τα Κουφάλια και οικισμούς που σήμερα ανήκουν στον Νομό Θεσσαλονίκης και την περιοχή του πρώην Δήμου Μενηίδος (που αργότερα έγινε μέρος της Επαρχίας Εδέσσης), ενώ μετέπειτα η επαρχία υπάχθηκε αντίστοιχα στον νομό Πέλλης παραμένοντας αμετάβλητη τα επόμενα χρόνια μέχρι την κατάργησή της με την εφαρμογή του σχεδίου Καποδίστριας το 1997. 

Στην θέση της δημιουργήθηκαν οι δήμοι Γιαννιτσών, Κύρρου, Μεγάλου Αλεξάνδρου, Πέλλας και Κρύας Βρύσης. Με το σχέδιο Καλλικράτης που εφαρμόστηκε το 2011, η επαρχία αποτέλεσε πάλι αυτοδιοικούμενη μονάδα ως Δήμος Πέλλας με έδρα του νέου δήμου να ορίζεται ξανά τα Γιαννιτσά ενώ ιστορική έδρα ανακηρύχθηκε η Αρχαία Πέλλα.

## Ιστορία

## Πληθυσμιακά στοιχεία

## Δείτε επίσης εσωτερικούς συνδέσμους με την ίδια ονομασία
*Επαρχίες της Ελλάδας
*Δήμος Πέλλας
*Αρχαία Πέλλα
*Νέα Πέλλα
*Ιερά Μητρόπολις Εδέσσης, Πέλλης και Αλμωπίας

## Παραπομπές


## Πηγές

Κατηγορία:Περιφερειακή ενότητα Πέλλας
Κατηγορία:Ιστορία των Γιαννιτσών
Γιαννιτσων
Εθνικό Φιλελεύθερο Κόμμα (Γερμανία)

Το **Εθνικό Φιλελεύθερο Κόμμα** (γερμανικά: *Nationalliberale Partei*, προφορά στα ελληνικά: νατσιονάλ-λιμπεράλε παρτάι) ήταν πολιτικό κόμμα της Γερμανικής Αυτοκρατορίας, στο χώρο της Κεντροδεξιάς, την περίοδο 1867-1918.

Στις 17 Νοεμβρίου 1866 σχηματίστηκε από αρκετούς δεξιούς βουλευτές, πρώην αντιπροσώπους του Κόμματος της Προόδου στην Πρωσική Δίαιτα που ανεξαρτητοποιήθηκαν, μια αρχική εθνικοφιλελεύθερη κοινοβουλευτική ομάδα, με ηγέτες τους Έντουαρντ Λάσκερ και Χανς Βίκτορ φον Ούνρουχ. Η ομάδα αυτή παραμέρισε τις διαφορές της με τον καγκελάριο Όττο φον Μπίσμαρκ, υποστηρίζοντας την άκρως επιτυχημένη εξωτερική πολιτική του τελευταίου, που οδήγησε στην ενοποίηση της Γερμανίας και στο καθεστώς συνταγματικής μοναρχίας. Αποτέλεσε δε η παραπάνω πολιτική ομάδα τη *μήτρα* του «Εθνικού Φιλελεύθερου Κόμματος», που ιδρύθηκε το 1867, αποτελώντας προασπιστή των συμφερόντων των μεγαλοαστών και των μεγιστάνων της βιομηχανίας. Πρώτος πρόεδρος του νεοπαγούς κόμματος υπήρξε ο Ρούντολφ φον Μπέννιγκσεν. Στις εκλογές του 1871 το κόμμα έφτασε στο 30,1% των ψήφων, αποτελώντας το ισχυρότερο κόμμα στο Ράιχσταγκ (Γερμανική Βουλή), με 119 έδρες.

Η περίοδος κυριαρχίας των «Εθνικών Φιλελευθέρων» ήταν τα έτη 1871 - 1879, όταν αποτέλεσαν τους κύριους συμμάχους του Μπίσμαρκ στο Ράιχσταγκ, όντας ένθερμοι υπέρμαχοι των μέτρων του κραταιού καγκελάριου κατά την περίοδο του *Κουλτούρκαμπφ* (αγώνας για τον πολιτισμό) στη Γερμανία, την προσπάθεια του Μπίσμαρκ να ελαττώσει την επιρροή της Καθολικής Εκκλησίας στη Γερμανία. Η σταθεροποίηση του νέου κράτους κατέστη δυνατή σε μεγάλο βαθμό εξαιτίας της υποστήριξης των Εθνικών Φιλελεύθερων στις πολιτικές του Μπίσμαρκ, ειδικά σε αυτές που αφορούσαν τα οικονομικά του κράτους και τις νομικές βάσεις του Β΄ Ράιχ. Την περίοδο αυτή τυποποιήθηκαν τα μέτρα και σταθμά σε ένα νέο μετρητικό σύστημα, δημιουργήθηκε μια κοινή γερμανική αγορά και μια εθνική τράπεζα, η Ράιχσμπανκ, ενώ και οι διάφορες τοπικές νομισματικές μονάδες αντικαταστάθηκαν με το Ράιχσμαρκ (μάρκο του Ράιχ). Οι δε φιλελεύθερες οικονομικές πολιτικές, αν και προσωρινά αντιδημοφιλείς κατά τη μεγάλη οικονομική ύφεση της δεκαετίας του 1870, έθεσαν τις βάσεις για την οικονομική άνθιση που γνώρισε το γερμανικό έθνος στο τέλος του 19ου και τις αρχές του 20ου αιώνα.

Όταν ο Μπίσμαρκ συγκρούστηκε με τους «Εθνικούς Φιλελεύθερους» το 1879 και στράφηκε σε προστατευτικές πολιτικές στην οικονομία, η αλλαγή υπήρξε τόσο σημαντική, που χαρακτηρίστηκε ως *στροφή του Μπίσμαρκ στον συντηρητισμό*. Η στροφή αυτή σήμαινε την αλλαγή του πολιτικού κλίματος στη Γερμανία, οξύνοντας τις σχέσεις μεταξύ του καγκελάριου και ενός αριθμού ηγετών των φιλελεύθερων κομμάτων της χώρας. Μετά το 1879, ο Μπίσμαρκ άρχισε να ευνοεί μια πιο προστατευτική προσέγγιση στον οικονομικό τομέα, που παραβίασε τις αρχές του ελεύθερου εμπορίου που πρέσβευαν τα δυο σημαντικότερα φιλελεύθερα τότε κόμματα της Γερμανίας, το «Εθνικό Φιλελεύθερο Κόμμα» και το «Κόμμα της Προόδου». 

Ένα χρόνο αργότερα, η αριστερή πτέρυγα του κόμματος αποσχίστηκε, σχηματίζοντας το κόμμα Φιλελεύθερη Ένωση.

Κατηγορία:Πολιτικά κόμματα μέχρι το 1918
Κατάλογος δημάρχων Πρέβεζας

**Δήμαρχος της Πρέβεζας** είναι ο ανώτατος τοπικός άρχοντας στο Δήμο Πρέβεζας του Ελληνικού Κράτους. Ο θεσμός υπήρχε και κατά τα τελευταία 35 χρόνια της οθωμανικής περιόδου της Πρέβεζας, από το 1877 μέχρι το 1912. Μετά την απελευθέρωση της Πρέβεζας, στις 21 Οκτωβρίου 1912 –δύο μόλις εβδομάδες μετά την κήρυξη του Α΄ Βαλκανικού Πολέμου– και την ένταξή της στο Ελληνικό Κράτος, δήμαρχος της πόλης παρέμεινε ο και πριν την απελευθέρωση δήμαρχος Χαλίλ εφέντης, ο οποίος ήταν πολύ αγαπητός σε όλους τους Πρεβεζάνους. Ήταν μουσουλμάνος στο θρήσκευμα και δικηγόρος στο επάγγελμα.

Από το 1912 μέχρι το 1951 έγιναν μόνον τέσσερις δημοτικές εκλογές: το 1914, το 1925, το 1929 και το 1934. Από το 1951 και μετά οι δήμαρχοι ήταν εκλεγμένοι, εκτός της περιόδου της Δικτατορίας (1967-1974).

Δήμαρχοι της Πρέβεζας διετέλεσαν οι ακόλουθοι είκοσι, με αλφαβητική σειρά:

## Δήμαρχοι Πρέβεζας

## Δήμαρχοι Πρέβεζας με θητεία μεγαλύτερη των 5 ετών

## Παραπομπές


## Πηγές
* Πρακτικά Δημοτικού Συμβουλίου Πρέβεζας 1915-1967, Δημοτική Βιβλιοθήκη Πρέβεζας.
* Πρακτικά Δημοτικού Συμβουλίου Πρέβεζας 1968-1974, Δημοτική Βιβλιοθήκη Πρέβεζας.
* Πρακτικά Δημοτικού Συμβουλίου Πρέβεζας 1975-2012, Δήμος Πρέβεζας.

## Βιβλιογραφία
* Γεώργιος Ι. Κούρτης, *Η κοινοβουλευτική πορεία της Πρέβεζας (1915-2005)*, Αθήνα 2005.


Πρεβεζας
Κατηγορία:Κατάλογοι που αφορούν την Ελλάδα
Another Lesson in Violence

Το **Another Lesson in Violence** είναι ζωντανά ηχογραφημένο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Century Media Records" τον Ιούλιο του 1997. Η ηχογράφηση του έγινε τέσσερις μήνες νωρίτερα στο κλαμπ "The Trocadero" του Σαν Φρανσίσκο. Η μίξη του ήχου έγινε στα "Hyde Street Studios" στις αρχές Απριλίου εκείνης της χρονιάς. Το 2007, επανεκδόθηκε σε μορφή βινυλίου στον περιορισμένο αριθμό των 500 αντιτύπων.

Το συγκεκριμένο άλμπουμ ήταν αποτέλεσμα της προσωρινής επανένωσης των Exodus, οι οποίοι διαλύθηκαν και πάλι ένα χρόνο αργότερα, για να επανενωθούν οριστικά το 2001. Στην αναφερόμενη περίοδο, τα φωνητικά ανέλαβε ο Πωλ Μπέιλοφ μετά από έντεκα χρόνια, ο Τομ Χάντινγκ επέστρεψε στα τύμπανα μετά την αποχώρηση του το 1989 και ο Τζακ Γκίμπσον ηχογράφησε για πρώτη φορά με το συγκρότημα.

Μέχρι το 2007, το συγκεκριμένο άλμπουμ είχε πουλήσει μόλις 8.700 αντίτυπα στις Ηνωμένες Πολιτείες.

## Τραγούδια
1. **Bonded by Blood** *(Holt, Baloff)* - 3:34
2. **Exodus** *(Holt, Baloff)* - 4:29
3. **Pleasuers of the Flesh** *(Baloff, Holt)* - 8:14
4. **And Then There Where None** *(Holt, Hunting)* - 5:58
5. **Piranha** *(Holt, Baloff)* - 5:42
6. **Seeds of Hate** *(Baloff, Holt)* - 6:00
7. **Deliver Us to Evil** *(Holt, Hunolt, Whitaker)* - 8:29
8. **Brain Dead** *(Baloff, Holt)* - 5:22
9. **No Love** *(Holt, Baloff)* - 6:41
10. **A Lesson in Violence** *(Holt, Hunolt)* - 5:58
11. **Impaler** *(Holt, Hammet, Baloff, Hunting)* - 6:09
12. **Strike of the Beast** *(Holt, Baloff)* - 8:13

## Τα μέλη του συγκροτήματος
Το "*Another Lesson in Violence*" ηχογραφήθηκε από τους εξής μουσικούς:
* Πωλ Μπέιλοφ - φωνητικά
* Γκάρι Χολτ - κιθάρα
* Ρικ Χάνολτ - κιθάρα
* Τζακ Γκίμπσον - μπάσο
* Τομ Χάντινγκ - τύμπανα

## Παραπομπές


## Πηγές
* Another Lesson in Violence - Exodus | Songs, Reviews, Credits - AllMusic
* Exodus - Another Lesson in Violence - Encyclopaedia Metallum
* Exodus - Another Lesson In Violence (Live) - Metal Storm

Κατηγορία:Δισκογραφία των Exodus
Κατηγορία:Άλμπουμ του 1997
Ιουλιανή ημέρα

Η **Ιουλιανή ημέρα** είναι η συνεχής καταμέτρηση των ημερών από την έναρξη της Ιουλιανής περιόδου που χρησιμοποιείται κυρίως από την Αστρονομία.

Ο **Αριθμός Ιουλιανής Ημέρας** (Julian Day Number-JDN) είναι ο αριθμός που μπαίνει σε μια ολόκληρη ηλιακή ημέρα στην καταμέτρηση των Ιουλιανών ημερών ξεκινώντας από το μεσημέρι ώρα Γκρίνουιτς, με τον αριθμό Ιουλιανής ημέρας 0 να αντιστοιχεί στην ημέρα που αρχίζει το μεσημέρι την 1η Ιανουαρίου 4713 π.Χ. του προλεπτικού Ιουλιανό ημερολογίου (24 Νοέμβριος 4714 π.Χ., στο Προληπτικό Γρηγοριανό Ημερολόγιο. Για παράδειγμα, ο αριθμός Ιουλιανής ημέρας για την 1η Ιανουαρίου 2000 ήταν 2.451.545.

## Παραπομπές


## Εξωτερικοί σύνδεσμοι
* Julian day calculation by IMCCE at Paris Observatory ± Julian days with 16 significant digits (integer plus fraction)
* Julian Day and Civil Date calculator
* U.S. Naval Observatory Time Service article on Modified Julian Date
* U.S. Naval Observatory current MJD service
* Outlines of Astronomy by John Herschel, 1849 Table of Julian days for remarkable eras
* International Astronomical Union Resolution 1B: On the Use of Julian Dates
* Calendrica
* BASIC Programs from Sky & Telescope with CALJD.BAS and JDCAL.BAS, very small BASIC programs to convert Julian Day numbers. published in the May 1984 issue.

Κατηγορία:Χρονολόγηση
Κατηγορία:Χρόνος στην αστρονομία
Κατηγορία:Αλγόριθμοι
Οργανοποιία

Η τέχνη της κατασκευής και επισκευής μουσικών οργάνων. Οι ρίζες της **οργανοποιίας** εντοπίζονται αρκετά χιλιάδες χρόνια πριν, τη στιγμή που ο άνθρωπος άρχισε να αντιλαμβάνεται τον τρόπο παραγωγής του ήχου, αν και δεν είναι δυνατόν να οριστεί μια χρονολογία λόγω της υποκειμενικότητας του ορισμού του μουσικού οργάνου. Από τότε η τέχνη αυτή έχει εξελιχθεί σε μεγάλο βαθμό, συμβαδίζοντας με την εξέλιξη των επιστημών και της τεχνολογίας.

Κατηγορία:Μουσικά όργανα
Middle East Airlines

Η **Middle East Airlines** (κωδικός ΙΑΤΑ: **MEA**,  κωδικός ICAO: **MEA** - Αραβικά: طيران الشرق الأوسط , *Țayyarān al-Sharq al-Awsaṭ*) είναι η εθνική αεροπορική εταιρία του Λιβάνου, με έδρα τη Βηρυττό, κοντά στο Αεροδρόμιο Ραφίκ Χαρίρι Βηρυττού. Κάνει τακτικές διεθνείς πτήσεις προς την Ασία, την Ευρώπη και την Αφρική από την βάση της στο Αεροδρόμιο Ραφίκ Χαρίρι.

Είναι μέλος της SkyTeam (αεροπορική συμμαχία), της Ένωσης Αραβικών Αερομεταφορέων και της ΙΑΤΑ. Η Αεροπορική Εταιρία εξέφρασε το ενδιαφέρον της για να καταστεί τακτικό μέλος στη SkyTeam στις αρχές του 2006 σε συνέντευξη τύπου στη Νέα Υόρκη. Στις 28 Φεβρουαρίου 2011, η ΜΕΑ υπέγραψε επισήμως τη συμφωνία εταιρικής σχέσης με την SkyTeam σε επίσημη τελετή στο Λίβανο. Στις 28 Ιουνίου 2012 εντάχθηκε επίσημα στην SkyTeam και έγινε το 17ο μέλος της, καθώς και το δεύτερο μέλος της στη Μέση Ανατολή.

## Ιστορία
Η **Middle East Airlines** ιδρύθηκε στις 31 Μαΐου 1945 από των Saeb Salam και των Fawzi EL-Hoss με επιχειρησιακή και τεχνική υποστήριξη από την BOAC. Οι πτήσεις ξεκίνησαν την 1 Ιανουαρίου του 1946 χρησιμοποιώντας τρεια de Havilland DH.89A Dragon Rapides. Οι πρώτες πτήσεις ήταν μεταξύ Βηρυτού και Λευκωσίας. Στα μέσα του 1946 απέκτησε δύο Douglas DC-3.

Το 1963, η MEA ανέλαβε επίσης τη **Lebanese International Airways**. Ο στόλος εκσυγχρονίστηκε με την προσθήκη τριών Caravelles τον Απρίλιο του 1963. Επίσης προστέθηκαν  τρία Boeing 720Bs τον Ιανουάριο του 1966 και ένα μισθωμένο Vickers VC10 τον Μάρτιο του 1967.

Στις 28 Ιουνίου του 2012 η Middle East Airlines εντάχθηκε στη συμμαχία SkyTeam και έγινε το 17ο μέλος της συμμαχίας.
μικρογραφία|257x257εσ|Airbus A320 (Middle East Airlines)
Η **Middle East Airlines**  προσφέρει μόνο δύο κατηγορίες ταξιδιών σε όλες τις πτήσεις τους: Business Class (η οποία ονομάζεται Cedar Class) και Economy Class.

## Προορισμοί

### Συμφωνίες κοινού κωδικού
Η MEA έχει κοινό κωδικό με τις ακόλουθες αεροπορικές εταιρείες::

* Aeroflot
* Air Canada
* Air Europa
* Air France
* Alitalia
* Czech Airlines
* Etihad Airways
* Kuwait Airways 
* Qatar Airways 
* Royal Jordanian
* Saudia
* TAROM
* Tunisair
* Turkish Airlines

## Στόλος
### Τωρινός Στόλος




### Ιστορικό Στόλου

*Airbus A300B4
*Airbus A300-600
*Airbus A310-200
*Airbus A310-300
*Airbus A321-200
*Avro York
*Boeing 707-320C
*Boeing 720B
*Boeing 747-100
*Boeing 747-200B
*Convair CV-990A
*de Havilland Comet
*Douglas DC-3
*Douglas DC-4
*Sud Aviation SE 210 Caravelle
*Vickers VC10
*Vickers Viscount

## Παραπομπές


## Εξωτερικοί σύνδεσμοι
* 

Κατηγορία:Αεροπορικές εταιρείες
Κατηγορία:Οικονομία του Λιβάνου
Σιντζιάνγκ

Η **Σιντζιάνγκ** (κινεζικά: 新疆, , κυριολεκτικά: *νέο σύνορο*, ουιγούρ: شىنجاڭ), επισήμως: **Αυτόνομη Περιοχή των Ουιγούρων του Σιντζιάνγκ**, είναι αυτόνομη περιοχή της Λαϊκής Δημοκρατίας της Κίνας στα βορειοδυτικά της χώρας. Είναι η μεγαλύτερη σε έκταση μονάδα διοικητικής διαίρεσης στην Κίνα, με έκταση 1.664.900 τετραγωνικά χιλιόμετρα. Η Σιντζιάνγκ συνορεύει με τη Ρωσία, τη Μογγολία, το Καζακστάν, το Κιριγκιστάν, το Τατζικιστάν, το Αφγανιστάν, το Πακιστάν και την Ινδία.

Στην περιοχή κατοικούν αρκετές εθνικές ομάδες, συμπεριλαμβανομένων των Ουιγούρων, των Κινέζων Χαν, των Καζάκων, των Τατζίκων, των Κινέζων Χούι, των Κιργιζίων και των Μογγόλων, με την πλειονότητα του πληθυσμού να ασπάζεται το Ισλάμ σε ποσοστό 58%. Ακολουθούν ο Ταοϊσμός με ποσοστό 10%,ο χριστιανισμός με ποσοστό 2% ενώ το 30% δε δηλώνει καμία θρησκεία ή είναι άθεοι. Εντός της Σιντζιάνγκ υπάρχουν περισσότερες από μια ντουζίνα αυτόνομες περιφέρειες και κομητείες για τις μειονότητες στη Σιντζιάνγκ. Η περιοχή αναφέρεται ιστορικά και ως Κινέζικο Τουρκεστάν. Τα όρη Τιεν Σαν χωρίζουν το Σιντζιάνγκ στη λεκάνη του Ταρίμ στα νότια, στο οποίο κυριαρχεί η έρημος Τακλαμακάν, και τη λεκάνη της Τζουνγκαρίας στα βόρεια. Μόνο το 4,3% της έκτασης της Σιντζιάνγκ είναι κατάλληλο για κατοίκηση από ανθρώπους. Πρωτεύουσα και μεγαλύτερη πόλη είναι το Ουρούμτσι. Σύμφωνα με την απογραφή του 2010, η Σιντζιάνγκ έχει 21.813.334 κατοίκους.

Η Σιντζιάνγκ χρησιμοποιεί την δική της ζώνη ώρας (UTC +6), και είναι δύο ώρες πίσω από την ώρα Κίνας.

## Παραπομπές


## Εξωτερικοί σύνδεσμοι
* 

Κατηγορία:κεντρική Ασία
Κατηγορία:Αυτόνομες περιοχές της Λαϊκής Δημοκρατίας της Κίνας
Αιν (ποταμός)

[thumb|upright=1.1|Ο Αιν στην [Σουασόν ]]
Ο **Αιν** (γαλλ. Aisne) είναι ποταμός της βόρειας Γαλλίας. Πηγάζει από τον νομό Μεύση στην Σομαίν, κοντά στα σύνορα των νομών Μεύση και Μάρνη, και χύνεται στον Ουάζ στην Κομπιέν, στον νομό Ουάζ, έχοντας διανύσει 353 χιλιόμετρα.

## Ονομασία
Το όνομα Αιν προέρχεται από την κελτική *Axonna*, *Axona*, με θέμα **ax-* και κατάληξη -onna, συχνή στα ονόματα ποταμών. Παράβαλε*Essonne (Εσόν)*.

## Νομοί και κυριότερες πόλεις που διασχίζει

* Μεζ : Βωμπεκούρ, Τριωκούρ-αν-Αργκόν
* Μαρν : Σαιντ-Μενεούλ, 
* Αρδένες : Βουζιέ, Ατινιύ, Ρετέλ (Αρδέννες), Σατώ-Πορσιέν, Ασφέλ
* Αιν : Νεφσατέλ-συρ-Αιν, Βαιγύ-συρ-Αιν, Σουασόν, Βικ-συρ-Αιν, Μπραίν
* Ουάζ : Ατισύ, Κομπιέν

## Υδρογραφία - Παραπόταμοι

Κυριότεροι παραπόταμοι :
* Αντ
* Ωβ
* Μπιόν
* Μπιέμ
* Τουρμπ
* Αιρ ο οποίος τροφοδοτείται από τον Κουσάνς και τον Αγκρόν
* Βω
* Ρετούρν
* Συΐπ 
* Βελ ο οποίος τροφοδοτείται από τον Αρντρ
* Κρις
* Ρυ ντε Μπερν

Μεταξύ Βιώ-λες-Ασφέλντ και Σεμυΐ, ο Αιν πλέει κατά μήκος της διώρυγας των Αρδένων,η οποία εκτείνεται μεταξύ Σεμυΐ και Βουζιέ. Στο Σεμυΐ η διώρυγα εισέρχεται σε μία πλευρική κοιλάδα με κατεύθυνση βορειοανατολική, όπου συναντά τον Μεύση στα κατάντη του Σεντάν κατά μήκος της κοιλάδας του Μπαρ.

Στα κατάντη του Βιω-λες-Ασφέλντ, ο Αιν πλέει ακόμα κατά μήκος μιας άλλης διώρυγας, της  πλευρικής διώρυγας του Αιν που συνδέει αυτή την τελευταία τοποθεσία στην   Σελ-συρ-Αιν.

## Υδρολογία
### Άνω λεκάνη-Στον ανω ρου του Ρετέλ (Αρδέννες)
Στον άνω ρου του, ο Αιν πλαταίνει από τους πολλούς παραποτάμους του που κατεβαίνουν από τα ύψη της Αργκόν και παρουσιάζεται ως ένας ποταμός με άφθονα νερά.

## Παραπομπές


Κατηγορία:Ποταμοί της Γαλλίας
Ευρώπη της Ελευθερίας και της Άμεσης Δημοκρατίας

μικρογραφία|δεξιά|200px|Το λογότυπο της κοινοβουλευτικής ομάδας μέχρι το 2014.
Η **Ευρώπη της Ελευθερίας και της Άμεσης Δημοκρατίας** (αγγλ. *Europe of Freedom and Direct Democracy*, γαλλ. *Europe de la liberté et de la démocratie directe*) ήταν μία δεξιά ευρωσκεπτικιστική πολιτική ομάδα του Ευρωπαϊκού Κοινοβουλίου. Η πολιτική ομάδα ιδρύθηκε ύστερα από τις Ευρωεκλογές του 2009, ενώ αποτελούταν από κόμματα που συμμετείχαν στις παλαιότερες πολιτικές ομάδες Ανεξαρτησία/Δημοκρατία και Ένωση για μια Ευρώπη των Εθνών, οι οποίες υπήρχαν στο Κοινοβούλιο που συντέθηκε ύστερα από τις Ευρωεκλογές του 2004.

Η ομάδα αποτελείται από 10 κόμματα, με τα μεγαλύτερα από αυτά να είναι το Κόμμα Ανεξαρτησίας Ηνωμένου Βασιλείου με 11 έδρες και η ιταλική Λέγκα του Βορρά με 9 έδρες, ενώ συμμετέχει σε αυτή και ένας ανεξάρτητος ευρωβουλευτής. Η Ευρώπη της Ελευθερίας και της Δημοκρατίας είναι η πιο εχθρική από όλες τις πολιτικές ομάδες του Ευρωπαϊκού Κοινοβουλίου προς την ευρωπαϊκή ενοποίηση. Ιδεολογικά, θεωρείται ότι ανήκει στα δεξιά προς ακροδεξιά του πολιτικού φάσματος.

Η ομάδα διαλύθηκε στις 16 Οκτωβρίου 2014, όταν η Λετονή ευρωβουλευτής Ιβέτα Γκριγκούλε του κόμματος Ένωση Πρασίνων και Αγροτών αποχώρησε από αυτή, λόγω του κανονισμού ότι στην ομάδα θα πρέπει να συμμετέχουν ευρωβουλευτές που εκπροσωπούν τουλάχιστον το ένα τέταρτο των κρατών-μελών. Ωστόσο, η ομάδα αναγνωρίστηκε εκ νέου από το Ευρωπαϊκό Κοινοβούλιο στις 20 Οκτωβρίου όταν προσχώρησε σε αυτή ο Πολωνός ευρωβουλευτής Ρόμπερτ Ιβάσκεβιτς του κόμματος Κογκρέσο για τη Νέα Δεξιά, παρόλο που ήταν ο μόνος ευρωβουλευτής του κόμματος που προσχώρησε στην ομάδα, καθώς το κόμμα εντάσσεται στους μη εγγεγραμμένους. Πολωνικά δημοσιεύματα έκαναν λόγο για συμφωνία μεταξύ του Κόμματος Ανεξαρτησίας του Ηνωμένου Βασιλείου και του Κογκρέσου για τη Νέα Δεξιά προκειμένου να διατηρηθεί η κοινοβουλευτική ομάδα, ενώ έχει ασκηθεί και κριτική στο Κόμμα Ανεξαρτησίας δεδομένου ότι ο αρχηγός του Κογκρέσου για τη Νέα Δεξιά Γιάνους Κόρβιν-Μίκε είχε εκφράσει στο παρελθόν διάφορες ακροδεξιές απόψεις.

## Μέλη
[μικρογραφία|δεξιά|200px|Τα κράτη της [Ευρωπαϊκή Ένωση|Ευρωπαϊκής Ένωσης ανάλογα με τον αριθμό των ευρωβουλευτών που συμμετέχουν στην Ευρώπη της Ελευθερίας και της Δημοκρατίας. Με ανοικτό πορτοκαλί είναι οι χώρες με έναν ευρωβουλευτή που ανήκει στην Ευρώπη της Ελευθερίας και της Δημοκρατίας και με σκούρο πορτοκαλί οι χώρες με περισσότερους από έναν ευρωβουλευτή.]]

## Παραπομπές



Κατηγορία:Πολιτικές ομάδες Ευρωπαϊκού Κοινοβουλίου